CELEX: 62011TN0596
Language: lv
Date: 2011-11-24 00:00:00
Title: Lieta T-596/11: Prasība, kas celta 2011. gada 24. novembrī — Bricmate /Padome

28.1.2012   
            
            
               LV
            
            
               Eiropas Savienības Oficiālais Vēstnesis
            
            
               C 25/63
            
         
      Prasība, kas celta 2011. gada 24. novembrī — Bricmate/Padome
      (Lieta T-596/11)
      (2012/C 25/120)
      Tiesvedības valoda — angļu
      
         Lietas dalībnieki
      
      
         Prasītāja: Bricmate AB (Stokholma, Zviedrija) (pārstāvji — C. Dackö, A. Willems un S. De Knop, lawyers)
      
         Atbildētāja: Eiropas Savienības Padome
      
         Prasījumi:
      
      
                  —
               
               
                  atzīt prasību par pieņemamu;
               
            
                  —
               
               
                  atcelt Padomes 2011. gada 12. septembra Īstenošanas regulu (ES) Nr. 917/2011, ar ko nosaka galīgu antidempinga maksājumu un galīgi iekasē pagaidu maksājumu, kurš noteikts Ķīnas Tautas Republikas izcelsmes keramikas flīžu importam (OV L 238, 1. lpp.), ciktāl tā attiecas uz prasītāju;
               
            
                  —
               
               
                  piespriest atbildētājai atlīdzināt tiesāšanās izdevumus;
               
            
                  —
               
               
                  ja prasība tiktu noraidīta kā nepieņemama vai noraidīta pēc būtības, piespriest katram lietas dalībniekam segt savus tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza divus pamatus.
      
                  1)
               
               
                  Ar pirmo pamatu tiek apgalvots, ka
                  
                              —
                           
                           
                              kaitējuma un cēloņsakarības analīzē ir pieļautas kļūdas faktos un acīmredzamas kļūdas vērtējumā, un ka Eiropas Komisija un Padome (sauktas par “Iestādēm”) ir pārkāpušas pienācīgas rūpības ievērošanas principu un Padomes 2009. gada 30. novembra Regulas (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis (“pamata antidempinga regula”) (OV L 343, 51. lpp.), 3. panta 2. punktu un 3. panta 6. punktu, objektīvi nepārbaudot apgalvojumus, ka Eurostat sniegtā informācija ir bijusi neprecīza;
                           
                        
            
                  2)
               
               
                  Ar otro pamatu tiek apgalvots, ka
                  
                              —
                           
                           
                              nav sniegts pamatojums, ir pārkāptas tiesības uz aizsardzību, ir pārkāpts pamata antidempinga regulas 17. pants attiecībā uz atšķirībām pārstrādes apmērā starp Ķīnā un ES ražotām keramikas flīzēm.